12. pielikums
Atklāta konkursa “Būvuzraudzības veikšana objektā

 “Kuļņeva ielas pārbūve Ludzā””
ID Nr. LNP 2026/67 nolikumam
Līguma projekts

Līgums Nr. LNP___

Līguma parakstīšanas datums ir pēdējā pievienotā drošā 

elektroniskā paraksta un tā laika zīmoga datums

Ludzas novada pašvaldība, reģistrācijas numurs 90000017453, juridiska adrese: Raiņa iela 16, Ludza, LV–5701, turpmāk – Pasūtītājs, tās [Pasūtītāja paraksttiesīgās personas amats] [Pasūtītāja paraksttiesīgās personas vārds, uzvārds] personā, kas rīkojas saskaņā ar Ludzas novada pašvaldības nolikumu un Ludzas novada pašvaldības darba reglamentu, no vienas puses un 

[Izpildītāja juridiskā forma un nosaukums], reģistrācijas numurs [Izpildītāja reģistrācijas numurs], juridiska adrese: [Izpildītāja juridiska adrese] turpmāk – Izpildītājs, tās [Izpildītāja paraksttiesīgās personas amats], [Izpildītāja paraksttiesīgās personas vārds, uzvārds] personā, kas rīkojas saskaņā [dokuments, saskaņā ar kuru rīkojas Izpildītāja paraksttiesīgā persona], no otras puses, 

turpmāk – abas kopā “Puses” vai katra atsevišķi “Puse”, 
pamatojoties uz Ludzas novada pašvaldības Iepirkuma komisijas [lēmuma pieņemšanas datums] lēmumu (sēdes protokols Nr. [sēdes protokola numurs]) par atklātā konkursa “Būvuzraudzības veikšana objektā “Kuļņeva ielas pārbūve Ludzā””, (iepirkuma identifikācijas numurs – LNP 2026/67)  (turpmāk – Iepirkums) ___.daļas [daļas nosaukums] rezultātiem,
nopietni, apzinīgi, pēc brīvas gribas, bez maldiem, spaidiem vai viltus noslēdz šo Līgumu (turpmāk – Līgums) par sekojošo: 

1. Līgumā lietotie termini

1.1. Autoruzraugs – sertificēta persona, kas veic kontroli, lai nodrošinātu būves realizāciju atbilstoši būvprojektam.
1.2. BIS – Būvniecības informācijas sistēma.

1.3. Būvdarbu izpildes akts / Forma 2 – izpildes akts par kalendārā mēnesī izpildītajiem Darbiem.
1.4. Būvdarbu veicējs – būvkomersants [Būvdarbu veicēja nosaukums], reģ. Nr. [Būvdarbu veicēja reģistrācijas numurs], kas veic Būvdarbus, pamatojoties uz Būvdarbu līgumu [Būvdarbu līguma numurs] “[Būvdarbu līguma nosaukums]”. 
1.5. Būvniecības lieta – BIS izveidotā Būvniecības lieta.
1.6. Būvuzraudzība – profesionāla un neatkarīga būvdarbu veikšanas procesa uzraudzība, lai pārliecinātos par kvalitatīvu un drošu būves būvniecību.
1.7. Būvuzraudzības plāns – būvdarbu kvalitātes uzraudzības plāns, kas izstrādāts, pamatojoties uz darbu organizēšanas projektu un darbu veikšanas projektu, un nosaka būvuzrauga obligāti veicamās pārbaudes un galvenos būvdarbu posmus
1.8. Būvuzraugs – Pasūtītāja nolīgta persona, kura veic Būvdarbu līgumā [Būvdarbu līguma numurs] “[Būvdarbu līguma nosaukums]” noteikto Darbu būvuzraudzību atbilstoši Latvijas Republikā spēkā esošajiem normatīvajiem aktiem.
1.9. Darbi/ Būvdarbi – visas darbības, t.sk. būvdarbu sagatavošana, būvdarbu izpilde un dokumentu komplektēšana, u.c. darbības, kas Būvdarbu veicējam ir jāveic saskaņā ar būvdarbu Līgumu, tāmi, atbilstoši tehniskajai dokumentācijai un normatīvajiem aktiem.

1.10.  Dienas ir kalendāra dienas, ja Līgumā nav norādīts savādāk.
1.11.  Līguma cena/ Līgumcena – Izpildītāja apstiprinātā finanšu piedāvājuma iepirkumam cena bez pievienotās vērtības nodokļa.  
1.12.  Līguma summa/ Līgumsumma – Izpildītāja apstiprinātā finanšu piedāvājuma  iepirkumam cena, kurā ir iekļauts pievienotās vērtības nodoklis.
1.13. Projekta vadītājs – Pasūtītāja pārstāvis, kurš Pasūtītāja uzdevumā vada Līguma izpildi.
1.14. Tehniskā dokumentācija / Būvprojekts – SIA “ACM Projekts” izstrādātā tehniskā dokumentācija 1.daļā – Būvprojekts “Kuļņeva ielas posma pārbūve Ludzā, Ludzas novadā”. 
SIA “KVĒLE” izstrādātā tehniskā dokumentācija 2.daļā - Būvprojekts “Ielas apgaismojuma pārbūve Kuļņeva ielā no krustojuma ar J. Soikāna ielu līdz Kuļņeva iela 47, Ludza, Ludzas novads”. 

1.15. Tehnoloģiskais pārtraukums – periods, kad Būvdarbu veicējs, no viņa neatkarīgu, objektīvu iemeslu dēļ ar Pasūtītāju saskaņotā periodā, neatrodas Objektā un neveic darbus.
2. Līguma priekšmets
2.1. Pasūtītājs uzdod, un Izpildītājs apņemas ar saviem spēkiem, līdzekļiem un materiāliem sniegt Būvuzraudzības pakalpojumus (turpmāk – Būvuzraudzība) būvniecības objektā “Kuļņeva ielas pārbūve Ludzā” (turpmāk – Objekts), kuras ietvaros tiek realizēts būvprojekts “Kuļņeva ielas posma pārbūve Ludzā, Ludzas novadā”, “Ielas apgaismojuma pārbūve Kuļņeva ielā no krustojuma ar J. Soikāna ielu līdz Kuļņeva iela 47, Ludza, Ludzas novads” (turpmāk – Būvprojekts / Tehniskā dokumentācija). 
2.2. Būvuzraudzība veicama saskaņā ar Būvniecības likumu, Ministru kabineta 2014. gada 19. augusta noteikumiem Nr. 500 “Vispārīgie būvnoteikumi”, kā arī citiem būvniecību reglamentējošajiem normatīvajiem aktiem, kas attiecināmi uz būvuzraudzības veikšanu, atbilstoši Tehniskās specifikācijas (Līguma 1. pielikums) un citām Līguma prasībām, un to veic sertificēti būvuzraugi (turpmāk – Būvuzraugs/ Būvuzraugi).
3. Līguma termiņi

3.1. Līguma izpildes termiņš ir 8 (astoņi) mēneši no līguma noslēgšanas dienas līdz būvdarbu pabeigšanai. Šajā termiņā nav iekļauti izpilddokumentācijas sagatavošanas periods pēc būvdarbu pabeigšanas, kā arī tehnoloģiskie pārtraukumi. Būvuzraugs uzsāk veikt Būvuzraudzību Objektā ar Būvdarbu izpildes uzsākšanas dienu, ņemot vērā Pasūtītāja ar Būvdarbu veicēju noslēgto līgumu [Būvdarbu līguma numurs] “[Būvdarbu līguma nosaukums]”. 
3.2. Izpildītājs veic Būvuzraudzību un ar to saistītus pakalpojumus visā Būvdarbu periodā un līdz Objekta pieņemšanai ekspluatācijā.
3.3. Ja Būvdarbu līgumā noteikto Darbu izpilde tiek pārtraukta no Izpildītāja neatkarīgu iemeslu dēļ, tad Puses sastāda aktu par faktiski izpildītajiem darbiem, fiksējot tajā Izpildītāja izpildīto darbu apjomu proporcionāli uz šī līguma pārtraukšanas brīdi izpildīto Objekta būvdarbu apjomam. Pasūtītājs 30 (trīsdesmit) dienu laikā no akta parakstīšanas un atbilstoša rēķina saņemšanas samaksā Izpildītājam par faktiski veiktajiem darbiem saskaņā ar Pušu parakstīto aktu. Ja Līgums tiek izbeigts priekšlaicīgi, Izpildītājam 14 (četrpadsmit) dienu laikā jāiesniedz visa būvdarbu uzraudzības dokumentācija.
3.4. Ja būvdarbu izpildes termiņš tiek pagarināts, būvuzraudzības līguma izpildes termiņš arī tiek   automātiski pagarināts bez Līgumcenas palielināšanas. 
4. Izpildītāja pienākumi un būvuzraudzības organizācija

4.1. Izpildītājs nodrošina kvalitatīvu Būvdarbu Būvuzraudzību saskaņā ar Tehniskās specifikācijas un Līguma nosacījumiem, Būvniecības likuma, Ministru kabineta 2014. gada 19. augusta noteikumu Nr. 500 “Vispārīgie būvnoteikumi”, Ministru kabineta 2014. gada 2. septembra noteikumu Nr. 529  “Ēku būvnoteikumi” un citu saistošo normatīvo aktu prasībām, kā arī Pasūtītāja pārstāvju sniegtajiem norādījumiem.

4.2. Izpildītājs nodrošina nepieciešamos dokumentus būvniecības uzsākšanas nosacījumu izpildīšanai. 

4.3. Pirms Būvdarbu uzsākšanas Izpildītājs iesniedz Pasūtītājam būvuzraudzības plānu, būvuzraugu profesionālās civiltiesiskās atbildības apdrošināšanas līgumu atbilstoši Ministru kabineta 2014. gada 19. augusta noteikumu Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.

4.4. Pirms Būvdarbu uzsākšanas sākuma Izpildītājs novērtē Būvdarbu veicēja izstrādāto būvdarbu veikšanas projektu, izvērtējot grafikus, tehnisko personālu, aprīkojumu, pieaicinātos apakšuzņēmējus un citu Būvdarbu veicēja iesniegto informāciju. 

4.5. Izpildītājs kontrolē, lai Būvdarbi Objektā tiktu realizēti atbilstoši būvdarbu izpildes grafikam, Būvniecības līguma noteikumiem, Būvprojektam, autoruzrauga papildinājumiem, būvdarbu veikšanas projektam, LR normatīvajiem aktiem, pašvaldības saistošajiem noteikumiem un Pasūtītāja norādījumiem. 

4.6. Izpildītājs izvērtē ar būvdarbu procesu saistītos iespējamos riskus un to ietekmi, veic to novēršanas pasākumus, samazinot to negatīvo ietekmi (objekta finansēšanas aizkavēšanās, būvdarbu uzsākšanas aizkavēšanās, Būvprojektā neparedzētu būvdarbu izpildes nepieciešamības identificēšana, zema būvdarbu kvalitāte, nepietiekama būvdarbu organizācija un ļaunprātīga rīcība, kā arī nepārvaramās varas apstākļi). 

4.7. Izpildītājs nodrošina, ka paveikto būvdarbu kvalitāte un apjomi tiek pienācīgi pārbaudīti un dokumentēti. 

4.8. Izpildītājs pārbauda un ar parakstu apstiprina objekta būvdarbu vadītāja ikdienas ierakstus būvdarbu žurnālā, kontrolē būvdarbu žurnāla visu daļu aizpildīšanas atbilstību tām noteiktajām prasībām un veikto ierakstu patiesumu, ieraksta būvdarbu žurnālā norādījumus būvdarbu vadītājam un veic atzīmes par šo norādījumu izpildi. 

4.9. Izpildītājs piedalās Būvdarbu veicēja kvalitātes pārbaudēs un veic savas pārbaudes, lietojot ātrdarbīgas iekārtas un instrumentus, šaubu gadījumā organizējot no Būvdarbu veicēja neatkarīgas kvalitātes pārbaudes. 

4.10. Izpildītājs dod Būvdarbu veicējam norādījumus konstatēto defektu novēršanai. 

4.11. Izpildītājs veic piegāžu pārbaudes, seko kritiskajiem tehnoloģiskajiem indikatoriem, tādiem kā temperatūra u.c., kā arī veic Būvdarbu apjomu pārbaudes.

4.12. Ja Būvdarbu laikā rodas situācijas, kas apdraud  būvdarbu kvalitāti, termiņus, izmaksas vai pārkāpj normatīvo aktu prasības, Izpildītājs nekavējoties ziņo par to Pasūtītājam un pieņem lēmumu par apdraudējuma novēršanu.

4.13. Izpildītājs savlaicīgi brīdina Pasūtītāju, ja Būvdarbu veikšanai nepieciešama Pasūtītāja aktīva rīcība un ja Būvuzraudzības kvalitatīvai nodrošināšanai nepieciešamie lēmumi pārsniedz Izpildītājam noteikto kompetenci. 
4.14. Izpildītājs nodrošina šādu būvuzraugu iesaisti Līguma izpildē:

4.14.1. Atbildīgais būvuzraugs: [vārds, uzvārds], [sertifikāta numurs], [tālruņa numurs], [e-pasta adrese];

4.14.2. Būvuzraugs, kas ir sertificēts elektroietaišu būvdarbu būvuzraudzībā: [vārds, uzvārds], [sertifikāta numurs], [tālruņa numurs], [e-pasta adrese]

4.15. Atbildīgajam būvuzraugam jābūt klāt būvdarbu vietā vismaz 3 dienas nedēļā ne mazāk kā 2 stundas dienā.
4.16. Izpildītājs novērš iespējamo sūdzību rašanās iemeslus un sūdzību gadījumā sniedz Pasūtītajam argumentētus paskaidrojumus un priekšlikumus, kā arī sagatavo atbilžu projektus. 

4.17. Izpildītājs izskata Būvdarbu veicēja iesniegtos paziņojumus par pretrunām starp Būvniecības līguma dokumentiem un datiem, atšķirībām starp Būvniecības līguma dokumentos sniegtajiem datiem un reālajiem apstākļiem, Būvniecības līguma dokumentu nepilnībām vai kļūdām, informācijas, datu vai instrukciju, kas iesniegtas būvniecības izpildes laikā, atšķirībām no Būvniecības līguma dokumentiem, Būvniecības līguma izpildei nozīmīgu apstākļu izmaiņām (to konstatēšanas gadījumā sagatavo lēmumu par turpmāko rīcību izskatīšanai būvsapulcē). Ja paziņojumu rezultātā ir nepieciešams veikt grozījumus Būvprojektā un mainīt būvdarbu apjomus, kas atšķiras no Būvprojektā uzrādītajiem vai grozīt Būvniecības līguma nosacījumus (par izpildes termiņu, līguma summu, garantijas termiņu vai būvniecības darbu kvalitātes līmeni), Izpildītājs iesniedz Pasūtītājam konkrētus priekšlikumus turpmākai rīcībai. 

4.18. Izpildītājs izvērtē Būvdarbu veicēja ierosināto izmaiņu pamatojumu, kas attiecas uz palīgdarbiem, papildu darbiem un izslēgtiem darbiem un paziņo par to Pasūtītājam.  

4.19. Būvniecības līguma izpildes laikā, konstatējot neparedzētus papildu Būvdarbus, Izpildītājs veic papildu būvdarbu tāmju izvērtējumu. Saskaņojot to ar Pasūtītāju un Autoruzraugu, Izpildītājs iesniedz priekšlikumus līdzekļu ekonomijai esošo tāmju ietvaros.  

4.20. Izpildītājs nodrošina Būvdarbos iesaistīto dalībnieku darbības koordināciju, būvsapulču organizēšanu, to darba kārtības sastādīšanu, izziņošanu, vadīšanu un protokolēšanu. 

4.21. Izpildītājs veic Būvdarbu izpildes apjoma kontroli, tai skaitā, pārbauda Būvdarbu veicēja sagatavotos ikmēneša aktus par būvdarbu izpildi. 

4.22. Izpildītājs konsultē Pasūtītāju jautājumos par būvdarbu organizāciju, izpildi u.c. jautājumiem. 

4.23. Izpildītājs nodrošina dokumentācijas pārbaudi, kura nepieciešama Objekta nodošanai ekspluatācijā un ir jānodrošina Pasūtītājam saskaņā ar spēkā esošajiem normatīvajiem aktiem. 

5. Izpildītāja tiesības

5.1. Izpildītājam ir tiesības pieprasīt no Pasūtītāja un Būvdarbu veicēja jebkurus Tehniskās dokumentācijas dokumentus (arī detalizētos rasējumus, ja tādi ir izstrādāti), lai rastu precīzu priekšstatu par būvdarbu gaitu.

5.2. Ja konstatētas patvaļīgas atkāpes no Tehniskās dokumentācijas vai netiek ievērotas Latvijas būvnormatīvos vai darba drošību regulējošos normatīvajos aktos noteiktās prasības, saskaņojot ar Pasūtītāju, Izpildītājam ir tiesības pārtraukt būvdarbus uz laiku, kamēr tiek novērsti konstatētie trūkumi, vai iesniegt attiecīgi pasūtītājam, Ludzas novada būvvaldei, Valsts ugunsdzēsības un glābšanas dienestam vai Valsts darba inspekcijai motivētu rakstisku pieprasījumu apturēt būvdarbus.
5.3. Izpildītājam, rakstiski saskaņojot ar Pasūtītāju, ir tiesības veikt būvuzraudzības speciālistu nomaiņu saskaņā ar šī Līguma 8. punktu.

5.4. Izpildītājam ir arī citas Latvijas Republikas normatīvajos aktos noteiktās tiesības.

5.5. Izpildītājam ir tiesības saņemt apmaksu par sniegtajiem pakalpojumiem saskaņā ar Līgumu un Izpildītāja Finanšu piedāvājumu iepirkumam. 

6. Pasūtītāja pienākumi un tiesības

6.1. Pasūtītājam ir šādi pienākumi:

6.1.1. samaksāt Izpildītājam par Būvuzraudzības izpildi atbilstoši Līguma nosacījumiem;

6.1.2. pirms Līguma 2.1. punktā noteikto Būvuzraudzības darbu izpildes uzsākšanas, iepazīstināt Izpildītāju ar veicamo darbu un tā apstākļiem, kā arī dokumentāciju, kas attiecināma uz Būvuzraudzības darbu veikšanu.

6.2.  Pasūtītājam ir šādas tiesības:

6.2.1. prasīt un saņemt no Izpildītāja Līgumā noteikto saistību izpildi;

6.2.2. saņemt no Izpildītāja zaudējumu atlīdzību par zaudējumiem, kuri Pasūtītājam radušies Izpildītāja vainas dēļ, pildot Līgumā noteikto Būvuzraudzību.

6.2.3. jebkurā Būvuzraudzības veikšanas posmā veikt Būvuzraudzības darbu izpildes pārbaudi, pārbaudot vai tā atbilst visiem Līguma nosacījumiem;

6.2.4. lauzt Līgumu un/vai piemērot soda sankcijas, ja Izpildītājs nepilda vai nepienācīgi pilda Līguma nosacījumus;

6.2.5. Pasūtītājam ir arī citas normatīvajos aktos un Līgumā noteiktās tiesības.

7. Līguma summa un samaksas kārtība

7.1. Līguma cena par Līgumā noteiktās Būvuzraudzības izpildi ir [līgumcena skaitļiem] EUR ([līgumcena vārdiem]) un pievienotās vērtības nodoklis 21 % - [pievienotās vērtības nodoklis skaitļiem] EUR ([pievienotās vērtības nodoklis vārdiem]), kas kopsummā sastāda Līgumsummu [līgumsumma skaitļiem] EUR ([līgumsumma vārdiem]).

7.2. Līguma summa tiks izmaksāta Izpildītājam pa daļām, aprēķinot maksājamo daļu proporcionāli faktiskajam būvdarbu izpildes apjomam, t.i., atbilstoši Pasūtītāja pieņemtajiem būvdarbu aktiem (Formai 2). Izpildītājs sagatavo un iesniedz parakstīšanai konkrētajā mēnesī izpildīto Būvuzraudzības darbu Pieņemšanas – nodošanas aktu tikai tad, kad Pasūtītājs ir parakstījis Būvdarbu izpildes aktu (Formu 2).
7.3. Izpildītājs iesniedz rēķinu tikai pēc Būvuzraudzības darbu Pieņemšanas – nodošanas akta abpusējās parakstīšanas. Izpildītājs iesniedz strukturētu elektronisko rēķinu, kas atbilst Ministru kabineta 2019. gada 9. aprīļa noteikumiem Nr. 154 “Piemērojamais elektroniskā rēķina standarts un tā pamatelementu izmantošanas specifikācija un aprites kārtība”, nosūtot strukturētu elektronisko rēķinu uz Pasūtītāja e–adresi: DEFAULT@90000017453, kā arī pievieno klāt rēķinu PDF formātā.
7.4. Par iepriekšējā mēnesī izpildītajiem Būvuzraudzības darbiem Pasūtītājs samaksās Izpildītājam 20 (divdesmit) darbdienu laikā no atbilstoši noformētā e-rēķina saņemšanas. Rēķinā jāiekļauj: Pasūtītāja rekvizīti (skat. Līguma 15. punktu), Līguma numurs, Pakalpojuma nosaukums, Pakalpojuma sniegšanas periods, konta numurs atbilstoši šim Līgumam. Neatbilstoši noformētus e-rēķinus Pasūtītājs noraidīs.
7.5. Noslēguma maksājumu par Būvuzraudzību Pasūtītājs veiks 20 (divdesmit) darbdienu laikā pēc noslēguma e-rēķina saņemšanas, kuru Izpildītājs iesniedz pēc noslēguma Pieņemšanas – nodošanas akta parakstīšanas.
7.6. Līgumā noteiktie norēķini ar Izpildītāju tiek veikti ar pārskaitījumu uz Līgumā norādīto Izpildītāja bankas kontu.

7.7. Līgumā noteiktie Pasūtītāja maksājumi ir uzskatāmi par izpildītiem dienā, kad Līgumā noteiktais maksājums ir saņemts Izpildītāja līgumā norādītajā bankas kontā. Strīdus gadījumā Līgumā noteiktie Pasūtītāja maksājumi tiek uzskatīti par izpildītiem dienā, kad Pasūtītājs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.

7.8. Būvdarbu līguma izpildes termiņa pagarināšanas gadījumā, būvuzraudzības līgumcena netiks pārskatīta / grozīta.

8. Līguma izpildē iesaistītā personāla maiņa un  apakšuzņēmēju piesaistīšana

8.1. Izpildītāja personālu un/ vai apakšuzņēmēju, kuru tas iesaistījis Līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, uz kuru iespējām iepirkumā izraudzītais pretendents balstījies, lai apliecinātu savas kvalifikācijas atbilstību paziņojumā par Līgumu un iepirkuma dokumentos noteiktajām prasībām, pēc Līguma noslēgšanas drīkst nomainīt tikai ar Pasūtītāja rakstveida piekrišanu. 

8.2. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, Izpildītājam jāiesniedz pakalpojumu sniegšanā iesaistīto apakšuzņēmēju (ja tādus plānots iesaistīt) saraksts, kurā jānorāda apakšuzņēmēja nosaukums, kontaktinformācija un tā pārstāvēttiesīgā persona, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus. Iepirkuma līguma izpildes laikā Izpildītājam jāpaziņo par jebkurām minētās informācijas izmaiņām, kā arī jāpapildina saraksts ar informāciju par apakšuzņēmēju, kas tiek vēlāk iesaistīts būvuzraudzības pakalpojumu sniegšanā. 
8.3. Būvuzraudzības speciālista atvaļinājuma, aiziešanas no šī darba u.tml. gadījumā, Izpildītājam jābrīdina Pasūtītājs rakstiskā formā vismaz 5 (piecas) dienas pirms iepriekš minēto faktu iestāšanās. Izpildītājam ir jānodrošina kvalifikācijā līdzvērtīgs vai labāks aizvietotājs. Darbinieka slimības gadījumā Izpildītājam ir pienākums nekavējoties informēt Pasūtītāju, un piedāvāt līdzvērtīgu speciālistu.

8.4. Pasūtītājs nepiekrīt Izpildītāja personāla vai apakšuzņēmēja nomaiņai, ja pastāv kāds no šādiem nosacījumiem:

8.4.1. Izpildītāja piedāvātais personāls vai apakšuzņēmējs neatbilst Iepirkuma dokumentos noteiktajām prasībām; 

8.4.2. tiek nomainīts speciālists vai apakšuzņēmējs, uz kura iespējām iepirkumā izraudzītais pretendents balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, un jaunpiedāvātajam speciālistam vai apakšuzņēmējam nav vismaz tāda pati kvalifikācija, uz kādu iepirkumā Izpildītājs atsaucies, apliecinot savu atbilstību iepirkumā noteiktajām prasībām;

8.4.3. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

8.5. Pasūtītājs pieņem lēmumu atļaut vai atteikt iepirkumā izraudzītā pretendenta personāla vai apakšuzņēmēja nomaiņu līguma izpildē iespējami īsā laikā, bet ne vairāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šā punkta noteikumiem. 

9. Līguma grozījumi

9.1. Līguma grozījumi ir pieļaujami, ja tie nemaina Līguma vispārējo raksturu – veidu un iepirkuma dokumentos noteikto Līguma mērķi. 

9.2. Jebkuras izmaiņas vai papildinājumi Līgumā ir spēkā tikai tad, ja tie ir sagatavoti rakstveidā un tos ir parakstījušas Puses vai to pilnvaroti pārstāvji. Šādas izmaiņas un papildinājumi ar to parakstīšanas brīdi kļūst par Līguma neatņemamu sastāvdaļu.
9.3. Līguma grozījumi ir pieļaujami, ja iepirkuma līguma grozījumu vērtība vienlaikus nepārsniedz 10 % (desmit procenti) no Līgumcenas.
9.4. Ja Līguma izpildes laikā ir radušies apstākļi, kas neizbēgami aizkavē Būvuzraudzības izpildi, Izpildītājam ir nekavējoties rakstiski jāpaziņo Pasūtītājam par aizkavēšanās faktu, par tā iespējamo ilgumu un iemesliem.
9.5. Ja Būvdarbu izpildes termiņš tiek pagarināts, šī Līguma izpildes termiņš arī tiek automātiski pagarināts bez Līgumcenas palielināšanas.

9.6. Pasūtītājs rīkos jaunu iepirkuma procedūru Būvuzraudzības pakalpojumu veikšanai, ja Līguma izpildes laikā tiek konstatēts, ka ir nepieciešamība veikt būtiskus grozījumus līgumā, kas ir noteikti PIL 61. panta otrajā daļā, t.i.:
9.6.1. nepieciešamās Līguma izmaiņas vai grozījumi, ja tie būtu bijuši paredzēti iepirkuma procedūras dokumentos, pieļautu atšķirīgu piedāvājumu iesniegšanu vai citu pretendentu dalību vai izvēli iepirkumā;

9.6.2. ekonomiskais līdzsvars, ko paredz Līgums, tiek mainīts Līguma Izpildītāja interesēs; 

9.6.3. dotā Līguma priekšmetā Pasūtītājs ietver pakalpojumus, ko neparedz šis Līgums;

9.6.4. šī Līguma Izpildītāju aizstāj ar citu piegādātāju.   
10. Līguma izbeigšanas (laušanas) pamati un atbildība
10.1.   Līgums var tikt izbeigts Latvijas Republikas normatīvajos aktos noteiktajā kārtībā.

10.2.   Pasūtītājam ir tiesības vienpusēji lauzt līgumu gadījumos, ja:

10.2.1. Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;

10.2.2. Izpildītājs Līguma noslēgšanas vai Līguma izpildes laikā ir veicis prettiesisku darbību;

10.2.3. ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;

10.2.4. Izpildītājs pārkāpj vai nepilda citu būtisku Līgumā paredzētu pienākumu;

10.2.5. Izpildītājs Pasūtītājam ir nodarījis zaudējumus;

10.2.6. Izpildītājs ir patvaļīgi pārtraucis Līguma izpildi;

10.2.7. ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas atbilstoši LR Starptautisko un Latvijas Republikas nacionālo sankciju likuma 11.1 panta trešās daļas regulējumam. 

10.2.8. tiek veiktas piespiedu darbības no trešo personu puses uz spēkā stājušos tiesas spriedumu pamata, kā rezultātā tiek apķīlāta (aprakstīta) Izpildītāja manta, uzlikts liegums rīcībai ar banku kontiem, uzlikts liegums kustamām mantām un nekustamajam īpašumam valsts publiskajos reģistros.
10.3.  Gadījumā, ja Līgums tiek lauzts Izpildītāja vainas dēļ, tad Izpildītājs maksā Pasūtītājam papildus zaudējumiem arī līgumsodu 10 % apmērā no Līgumā noteiktās Līguma cenas. Šajā Līguma punktā noteiktais līgumsods Izpildītājam ir jānomaksā 20 (divdesmit) darba dienu laikā, skaitot no dienas, kad Pasūtītājs ir piestādījis rēķinu par šajā Līguma punktā noteikto līgumsodu.

10.4. Līgums var tikt izbeigts arī gadījumā, ja turpmāku Līguma izpildi padara neiespējamu nepārvarama vara, nepiemērojot līgumsodus.

10.5. Līgums izbeidzas pirms termiņa vienlaikus ar Pasūtītāja noslēgtā līguma par Objekta būvdarbiem pirmstermiņa izbeigšanu. 

11. Pušu mantiskā atbildība

11.1. Līgumā noteikto maksājumu samaksas termiņa kavējuma gadījumā Pasūtītājs maksā Izpildītājam līgumsodu 0,1 % apmērā no summas, kuras samaksa tiek kavēta, par katru kavēto dienu, taču kopumā ne vairāk kā 10 % no summas, kuras samaksa tiek kavēta. 

11.2. Ja būvdarbu izpildes pārtraukums vai kavējums rodas Izpildītāja nepienācīgas rīcības vai bezdarbības dēļ (piemēram, kavējot segto darbu aktu vai citu būvdarbu dokumentācijas apstiprināšanu), Izpildītājs maksā Pasūtītājam līgumsodu 0,1 % apmērā no līgumā noteiktās Līguma cenas par katru kavēto dienu, bet ne vairāk kā 10 % no Līguma cenas.

11.3. Ja Izpildītājs nepienācīgi pilda ar Līgumu uzliktos pienākumus, Pasūtītājam ir tiesības piemērot līgumsodu 0,1 % apmērā no līguma cenas par katru pārkāpumu (t. sk. par līguma 4.3. punkta neievērošanu), bet ne vairāk ka 10 % no Līguma cenas. Par Līguma saistību nepienācīgu izpildi tiek sastādīts akts. Aktu paraksta Pasūtītāja, Ludzas novada Būvvaldes un Būvdarbu veicēja pārstāvji un/vai citas pieaicinātas personas (ja attiecināms). 

11.4. Pasūtītājam, veicot Līgumā noteiktos maksājumus par Būvuzraudzības izpildi, ir tiesības vienpersoniski ieturēt no tiem līgumsodus, kas Izpildītājam noteikti un aprēķināti saskaņā ar Līgumu.

11.5. Līgumsoda samaksa neatbrīvo Puses no līgumā noteikto saistību izpildes.

11.6. Puses viena otrai ir mantiski atbildīgas par līgumsaistību pārkāpšanu, kā arī zaudējumu radīšanu kādai no Pusēm saskaņā ar Latvijas Republikas normatīvajiem aktiem un Līgumu. 

12. Nepārvarama vara

12.1. Puse tiek atbrīvota no atbildības par pilnīgu vai daļēju pienākumu nepildīšanu, ja tam par pamatu bijusi nepārvarama vara, kas radusies Līguma darbības laikā, ārkārtējas situācijas izveidošanās rezultātā, kuru Puse nevarēja paredzēt vai novērst ar saprātīgiem pasākumiem. Nepārvarama vara ir tādi ārkārtēji apstākļi, kurus Puses nav varējušas paredzēt vai novērst, tai skaitā dabas katastrofas, ugunsgrēki, karadarbība, masu nekārtības, streiki u.c. apstākļi, kas nav pakļauti pušu saprātīgai kontrolei.
12.2. Ja iestājas Līguma 12.1. punktā norādītie apstākļi, Pusei bez kavēšanās rakstiski jāpaziņo par to otrai Pusei. Paziņojumā jāraksturo apstākļi, kā arī to ietekmes vērtējums attiecībā par savu pienākumu izpildi saskaņā ar Līgumu un izpildes termiņu. Paziņojumā jānorāda termiņš, kurā paredzams izpildīt Līgumā paredzētos pienākumus.

12.3. Ja kāda no Pusēm nepaziņo otrai Pusei par Līguma 12.1. punktā norādītajiem apstākļiem, tad tai jāatlīdzina otrai Pusei visus zaudējumus, kas radušies sakarā ar Līguma saistību nepildīšanu.

12.4. Gadījumos, kas paredzēti Līguma 12.1. punktā, Līguma izpildes termiņš tiek grozīts atbilstoši tam, cik ilgi darbojas šie apstākļi vai to sekas.

12.5. Gadījumos, kad Līguma 12.1. punktā minētie apstākļi ilgst ilgāk par 3 (trīs) mēnešiem, vai pie to iestāšanās kļūst skaidrs, ka tie ilgs ilgāk par 3 (trīs) mēnešiem, vai arī šo apstākļu dēļ vajadzība pēc Izpildītāja pakalpojumiem kļūst nevajadzīga vai neiespējama, un attiecīgā Puse nevēlas turpināt Līguma darbību nepārvaramas varas apstākļu dēļ, Līgums tiek lauzts, un Pasūtītājs veic norēķinus par faktiski izpildīto Pakalpojumu. 
13. Fizisku personu datu aizsardzība

13.1. Puses apņemas neizpaust konfidenciālu informāciju, kas iegūta no otras Puses Līguma darbības laikā. Par konfidenciālu informāciju Līguma izpratnē tiek uzskatīta visa veida informācija, kura saistīta ar Līguma izpildi, tai skaitā personu dati, komercnoslēpums, jebkura rakstiska, mutiska, elektroniski uzglabāta vai jebkura cita veida informācija. Konfidencialitātes noteikumi neattiecas uz gadījumiem, ja šo informāciju pieprasa Latvijas Republikas normatīvajos aktos noteiktas kompetentas institūcijas, kurām uz to ir likumīgas tiesības un kura ir bijusi iepriekš vai konfidenciāls informācijas nodošanas brīdi publiski zināma.

13.2. Puses ir atbildīgas par savu Līguma izpildē iesaistīto darbinieku personas datu apstrādes tiesiskā pamata nodrošināšanu atbilstoši normatīvo aktu prasībām.

13.3. Pusei ir tiesības apstrādāt no otras Puses iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību izpildi, ievērojot tiesību aktos noteiktās prasības šādu datu apstrādei un aizsardzībai, tajā skaitā no 2018. gada 25. maija ievērojot Eiropas Parlamenta un Padomes 2016. gada 27. aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.

13.4. Puses nodrošina Līguma ietvaros saņemto personas datu izmantošanu tikai Līguma izpildei un neizpauž tos trešajām personām bez iepriekšējas otras Puses piekrišanas, izņemot gadījumus, kad personu datus pieprasa kompetenta institūcija vai amatpersona normatīvajos aktos paredzētajos gadījumos.

13.5. Izpildītājs apliecina, ka ir informēts un apzinās, ka Pasūtītājs apstrādā Līguma izpildē iesaistītā Izpildītāja personas datus Līguma saistību izpildei un normatīvajos aktos noteikto Pasūtītāja saistību izpildei. Izpildītājs apņemas informēt Līguma izpildē iesaistītos darbiniekus par viņu personas datu apstrādi Līgumā noteiktajiem mērķiem.

13.6. Izpildītājs iekļauj Līgumā vai citā saistošā dokumentā ar Izpildītāja nodarbinātajām personām vai apakšuzņēmējiem saņemtās informācijas un personas datu konfidencialitātes nodrošināšanas pienākumu, nosakot nodarbināto pienākumu bez atsevišķas Izpildītāja atļaujas neapstrādāt, neizmantot un neizpaust apstrādājamo informāciju un personas datus, kā arī nodrošināt konfidencialitātes prasību ievērošanas uzraudzību. 
13.7. Izpildītājs apliecina, ka Līgumā norādītais personāls ir informēts par tā personas datu apstrādi, nodošanu apstrādei Pasūtītājam un apstrādes kārtību. Papildus informācija par fizisku personu datu apstrādi pieejama pārziņa mājaslapā https://www.ludza.lv/personas-datu-aizsardzibas-politika/.
14. Citi līguma noteikumi

14.1. Strīdi, neatrunāti vai neparedzēti jautājumi, kas izriet no Līguma, risināmi Pušu savstarpējas vienošanās ceļā, atbilstoši Latvijas Republikas normatīvajiem aktiem un Līgumam. Ja savstarpēja vienošanās netiek panākta, strīdīgais jautājums nododams izskatīšanai tiesā LR normatīvajos aktos noteiktajā kārtībā.

14.2. Līgums, tiesības un pienākumi, kas izriet no tā, ir saistoši Pusēm un to attiecīgiem tiesību un saistību pārņēmējiem, pilnvarniekiem.

14.3. Ja kāds no Līguma punktiem zaudē spēku vai ir pretrunā ar jaunizdotajiem normatīvajiem aktiem, tas neietekmē pārējo punktu spēkā esamību, kas nepieciešamības gadījumā ir grozāmi atbilstoši spēkā esošajiem normatīvajiem aktiem, lai tiktu izpildītas Līgumā noteiktās saistības.  
14.4. Atbildīgā kontaktpersona par līguma izpildi no Ludzas novada pašvaldības: [amats], [vārds, uzvārds], [tālruņa numurs], [e-pasta adrese]. 
14.5. Atbildīgā kontaktpersona par Līguma izpildi no Izpildītāja puses ir: [amats], [vārds, uzvārds], [tālruņa numurs], [e-pasta adrese]. 
14.6. Līgums parakstīts elektroniski ar drošu elektronisko parakstu. 
14.7. Līgumam tā noslēgšanas brīdī ir šādi pielikumi:
14.7.1. Pielikums Nr. 1 Tehniskās specifikācijas 
15. Pušu paraksti un rekvizīti

	PASŪTĪTĀJS
	IZPILDĪTĀJS

	Ludzas novada pašvaldība
Reģ. Nr. 90000017453
Juridiska adrese: Raiņa iela 16, Ludza, LV-5701

Faktiska adrese: Raiņa iela 16, Ludza, LV-5701

E-pasta adrese: pasts@ludzasnovads.lv 

Banka: [bankas nosaukums]
Bankas konts: [bankas konts]
SWIFT: [SWIFT kods] 
	[Izpildītāja nosaukumus]
Reģ. Nr. [Izpildītāja reģistrācijas numurs]

Juridiska adrese: [Izpildītāja juridiska adrese]

Faktiska adrese: [Izpildītāja faktiska adrese]

E-pasta adrese: [Izpildītāja oficiālā e-pasta adrese]

Banka: [Izpildītāja bankas nosaukums]

Bankas konts: [Izpildītāja norēķinu konts]

SWIFT: [Izpildītāja bankas SWIFT] 

